مہمند(اے پی پی) وزیراعظم عمران خان پارینے کہ ملک دشمن واکدارک جتا وڑوڈول آتے اٹ بے چیٹی ودی کننگ نا کوشست کیرہ، ننا پورو کوشست ءِ کہ اوغان امن عمل سرسہب مرے، اوغان امن عمل نا سرسہبی آن ڈیہہ ٹی زرگزرانی شونداری نا پوسکن آ دور بناکیک۔ داخیال آتا درشانی ءِ او دوشنبے نادے آ مہمند اٹی قبائلی سرکڑدہ غاتیان تران کرسا کرے۔ وزیراعظم پارے کہ نظریہ و پالیسی سازی آن حکومت نا سمت انا تعین مریک۔مدینہ نا ریاست ہرااصول آتیا سلوک ئس ہمو کنا نظریہ ءِ۔ دنیانا تاریخ نا اولیکو فلاحی ریاست ءِ جوڑ کننگا ہراٹی جنوزان، چوری، بزرگ و غریب آتا راجی آسراتی نا زمواری ئس کہ نزور تپہ ءِ بڑزا اتیر انتئے کہ نزور تپہ ءِ کمک نا گرج مریک۔ اوپارے کہ مدینہ ٹی دنیا نا تاریخ نا اولیکو اسلامی فلاحی ریاست ءِ جوڑ کننگا۔ جنوزان، چوری، بزرگ و غریب آتا راجی آسراتی ریاست نا زمواری ئس۔ قائد اعظم محمد علی جناح نا وژن ہم اسلامی فلاحی ریاست ئس۔
